For tredje år i træk kan Aalborg-virksomheden Bellevue A/S, stille sig på sejrsskamlen som en af dansk erhvervslivs hurtigløbere.

Bellevue A/S er for tredje år i træk udråbt som nordjysk Gazelle, en pris der gives til virksomheder, som er hurtigløbere i vækst. En Gazellevirksomhed er en virksomhed, der har fordoblet sin vækst over en periode af fire år. Bellevue A/S udbyder oplevelsesgaver som en tur i en Ferrari eller en helikopter, eller et kro- eller hotelophold. Og det har vist sig at være en god forretning for virksomheden. Det er Børsen, der siden 1995 har kåret virksomheder som værende gazeller. - Vi er meget stolte af, at vi har formået at fastholde vores status som Gazellevirksomhed. Én ting er at blive Gazelle, men at blive det tre år i træk er fantastisk - og et tydeligt tegn på, at vi gør noget rigtigt", siger adm. direktør for Bellevue Per Brogaard. Bellevues adm. direktør, Per Brogaard, får den 3. oktober, ved Børsens Gazellekonference i Farsø, overrakt virksomhedens tredje Gazellepris.